Două magazine Cora au fost închise temporar. Retailer: "Multe probleme au fost deja remediate".
Retailerul Cora a reacționat după controalele ANPC: "Multe probleme au fost deja remediate.". Au fost găsite nereguli grave la patru magazine din Capitală şi pentru două au propus închidere temporară. Hipermarketul a anunțat anterior că permite accesul tuturor clienților, indiferent dacă au sau nu certificat verde.
Reprezentanţii Magazinelor Cora au transmis, vineri, după ce inspectorii ANPC au găsit nereguli grave la patru magazine din Capitală şi pentru două au propus închidere temporară, că multe dintre situaţii au fost deja remediate.Patru hipermarketuri Cora din Bucureşti au primit controale din partea ANPC în cursul dimineţii de vineri, fiind găsite nereguli grave, între care brânză expirată, frigidere murdare, cu insecte şi rugină. Reprezentanţii cora spun că au remediat multe dintre neconformităţi."În urma controalelor au fost constatate o serie de situaţii pe care le rezvolvăm în cel mai scurt timp. Cea mai mare parte dintre acestea au fost deja remediate până la această oră. Relaţia Cora cu autorităţile este una constantă şi de dialog. Apreciem de fiecare dată observaţiile experţilor ANPC şi colaborăm pentru îmbunătăţirea activităţii", au transmis reprezentanţii magazinelor Cora.Aceştia îşi asigură clienţii că au implementat toate măsurile de siguranţă sanitară şi alimentară în magazine, care sunt certificate Safeguard, astfel încât aceştia să aibă o experienţă plăcută şi sigură la cumpărături."Magazinele cora sunt deschise pentru toţi clienţii", mai spun cei de la cora.Brânză expirată, frigidere murdare, cu insecte şi rugină au fost găsite la 4 supermarketuri Cora din Capitală, de către inspectorii ANPC. Pentru abateri, două dintre magazine ar putea fi închise şase luni, iar în cazul altora s-au închis anumite sectoare.Astfel, s-a oprit definitiv de la comercializare şi s-au retras din consum toate produsele alimentare neconforme găsite în cele 4 magazine. S-a oprit, totodată, temporar, prestarea serviciului la raioanele cu vitrină asistată la mezeluri, cofetărie, peşte, produse alimentare promoţionale (la Cora Lujerului), la legume-fructe, gastro, cofetărie, măsline vrac (la Cora Pantelimon), la legume-fructe, gastro, cofetărie, brânzeturi şi carne vrac (la Cora Văcăreşti – incinta Mall Sun Plaza) şi gastro (la Cora Alexandriei).De asemenea, s-a propus închiderea unităţii pe o durată de cel mult 6 luni pentru Cora Pantelimon şi Alexandriei.